Fostul comandant al armatei ucrainene, Valeri Zalujni, numit prin decret de către Zelenski ambasador în Regatul Unit / ”Generalul de Fier”, destituit anterior din serviciul militar, din cauza ”stării sănătăţii”
Fostul comandant al armatei ucrainene, generalul Valeri Zalujni, înlocuit în februarie şi foarte popular, a fost numit joi, în mod oficial, ambasadorul Ucrainei în Regatul Unit, un aliat-cheie al Kievului în războiul împotriva Rusiei, anunţă preşedinţia ucraineană, relatează AFP, transmite News.ro.
Preşedintele ucrainean Volodimir Zelenski a semnat joi un decret de numire în post a lui Valeri Zalujni, potrivit acestui document.
Prin alt decret, Volodimir Zelenski l-a destituit miercuri pe general din serviciul militar, din cauza ”stării sănătăţii” acestuia.
Supranumit ”Generalul de Fier”, din cauză că a zădărnicit planul iniţial al Kremlinului de a subjuga Kievul în câteva zile, Valeri Zalujni a devenit un simbol al rezistenţei ucrainene în faţa invaziei ruse, lansată în februarie 2022.
El a fost destituit în februarie de către preşedintele Volodimir Zelenski, în urma unor tensiuni aprige între cei doi.
Potrivit unor publicaţii, destituirea generalului a avut în parte drept cauză ”gelozia” lui Zelenski faţă de popularitatea lui Zalujni, a cărui cotă de încredere depăşea 90%.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank